Hoe reageer jy as jy onregverdig deur die post-apartheid-Suid-Afrika getrap word, veral as jy oor die vermoë beskik om met mening terug te slaan? Of probeer jy ’n brugbouer bly en ’n positiewe bydrae lewer?
Verskeie Maroela Media-lesers wat gereeld kommentaar op berigte en rubrieke lewer, soos die uiters begaafde Paul, het ’n besonder stief ontvangs in die post-apartheid-SA gekry. Tog lewer hy gereeld uitstekende, positiewe bydraes.
Suid-Afrikaners hoor gereeld hoe ’n goeie ding dit is om ’n rolmodel te hê om leiding te kry oor hoe om in Suid-Afrika kop bo water te hou. Nie sommer enige rolmodel nie, maar iemand met integriteit wat werklik ’n navolgenswaardige voorbeeld stel.
Maar terwyl, soos ’n Engelstalige joernalis geskryf het, die “pennie gedrop” is, het Standard Bank ’n reusebom neergewerp.